open-index/open-wikipedia-markdown huggingface dataset:
Rusko-turski rat (1768–1774)

**Prvi rusko-turski rat** (1768. – 1774. godine) je bio dugo i temeljito pripreman. Cilj Rusije bio je da izađe na more, u ovom slučaju na Crno more. Zato je ruska tajna diplomatija krenula u ozbiljne pripreme i u tom cilju je uspjela da u Evropi pobuni Grke, Rumune i Crnogorce. Raštrkani na više frontova Turci su iz njega izašli poraženi. Rat je završene Kučuk-Kajnardžijskim mirom u julu 1774. godine.

## Posljedice rata 
Rusija je dobila određene teritorije u Ukrajini. Tatari su dobili nezavisnost od Turske i time faktički potpali pod rusku interesnu sferu. Rusija je također kao najvažniju posljedicu ove pobjede dobila i pravo na neometano korištenje Bosfora i Dardanela, kao i pravo da se miješa u unutrašnju politiku Turske u pitanjima zaštite krišćanskih naroda.

Ovaj rat je možda i presudno uticao na potonje urušavanje turskog carstva i na seriju ustanaka neturskih naroda, koji su se u narednih vijek i po, jedan po jedan završili oslobođenjem i nezavisnošću od centralističke turske vlasti.

Uspjeh koji je u ovom ratu imala, carica Katarina II Velika može dijelom da zahvali i ustanku u Sjevernoj Americi, zbog kojeg je velika saveznica Turske i zaštitnica turskih interesa – Velika Britanija, privremeno više bila okrenuta sebi i sopstvenim problemima, više nego Turskoj.

U isto vrijeme, u Crnoj Gori je na vlast, lice u historiji poznato kao Šćepan Mali, zasluženo ili ne, proglašen za samozvanog cara.

Srbija je obeznarođena i poučena posljednjim represalijama i egzodusima krajem 17. i sredinom 18. vijeka zahvaljujući oportunizmu pravoslavnog monaštva koje je trebalo da preuzme organizaciju ustanka u Srbiji, uspjela da ostane po strani od ovog rata i da time kupi vrijeme do slijedeće prilike tj. do početka 19. vijeka, kada je svoj nacionalni projekat uspjela da izvede do kraja.

Kategorija:Ratovi
Kategorija:Historija Rusije
Kategorija:Vojna historija Osmanskog Carstva
Kategorija:Vojna historija Rusije
Kategorija:Ratovi s učešćem Gruzije
Kategorija:Rusko-turski ratovi
Neil Armstrong

**Neil Armstrong** (Wapakoneta, Ohio, 5. august 1930 – 25. august 2012) je bio američki astronaut. Prvi je čovjek koji je 20. jula 1969. kročio nogom na Mjesec.

Najprije je postao mornarički pilot (1949) i u Korejskom ratu (1950-1953) je izvršio 78 borbenih letova. Nakon toga je završio vazduhoplovno-tehničku akademiju (1955), i poslije je raspoređen u Centar za istraživanje "Libajs" pri NASA. Septembra 1962. je postao astronaut. Prilikom leta sa vasionskim brodom "Gemini 8", 16. marta 1966, izvršio je prvo uspješno pristajanje na drugu vasionsku letjelicu u letu i spajanje s njom. Kao astronaut svemirskog broda "Apollo 11" je uspješno letio na Mjesec i stupio na njegovo tlo 20. jula 1969, u 10 sati i 56 minuta po istočnoameričkom vremenu.

Prilikom posjete Jugoslaviji sa članovima ekspedicije (Michael Collinsom i Buzz Aldrinom), oktobra 1969, odlikovan je Ordenom jugoslovenske zvijezde sa lentom.

Umro je 25. augusta 2012. nakon komplikacija koje su uslijedile poslije operacije srca.

## Također pogledajte
*Program "Mercury"

## Reference
## Vanjski linkovi
* https://www.ebsco.com/research-starters/biography/neil-armstrong

*

Kategorija:Rođeni 1930.
Kategorija:Umrli 2012.
Kategorija:Biografije, Wapakoneta
Kategorija:Američki astronauti
Bora Bora

mini|300px|Planina Otemanu
**Bora Bora** spada u zavjetrinsku varijantu društvenih ostrva u Francuskoj Polineziji. Nalazi se na 260 kilometara od glavnog grada Papeetea. Okružen je lagunom i koraljnim grebenom. U sredini ostrva nalaze se ostaci nekadašnjeg vulkana u obliku dva vrha - Pahie i Otemanua koji dostižu visinu do 727 metara.

2000. godine broj stanovnika iznosio je oko 4.000 ljudi. Glavno je naselje Vaitape na zapadnom dijelu ostrva.

Ime Bora Bora je nastalo u tahićanskom jeziku i označava "prvo rođenje". Izvorno se izgovara "Pora Pora".

Prehrana je ograničena na morska i kokosova jela.

## Historija 
Ostrvo prvi put naseljavaju Polinežani u 4. vijeku. Nakon otkrivanja, 1777. godine, James Cook je prvi put organizirao putovanje Evropljana.

1842. godine Bora Bora postaje francuski protektorat.

### Drugi svjetski rat 
Tokom Drugog svjetskog rata, poslije japanskog napada na Pearl Harbor 7. decembra 1941. godine, Bora Bora postaje južnopacifička američka vojna baza. To je označilo prvo vojno prisustvo u historiji ostrva. Baza je zatvorena 2. juna 1946. godine, ali je veliki broj vojnika ostao živjeti sa svojim obiteljima.

Aerodromska pista izgrađena je tokom rata kao prva u Francuskoj Polineziji. To je sada međunarodni aerodrom. Uz tu, postoji još jedna u Papeeteu na Tahitiju, izgrađen 1962. godine. Aerodrom na Bori Bori ne može primiti velike avione.

## Moderno doba 
mini|300px|Plaža PearlU sadašnjosti ostrvo zavisi od turizma. Najčešće je posjećuju američki i japanski turisti koji dolaze u ovu turističku destinaciju i koji se uvijek vraćaju oduševljeni zbog prelijepe prirode i predivnih plaža.

Air Tahiti dnevno organizuje pet do šest letova ka Papeeteu. Karta u jednom pravcu košta oko 14.000 franaka.

Službeni jezik Francuske Polinezije, pa tako i Bore Bore jest francuski, ali je engleski više u upotreni, posebno među mlađim generacijama.

Javni prijevoz je slabijeg inteziteta. Voze uglavnom autobusi na otprilike svakih sat vremena. Preporučljivo prijevozno sredstvo za turiste je bicikl, ukoliko hotel ne organizuje prijevoz. Mogu se iznajmiti i električni automobili u Vitapeu.

Bora Bora je poznata po ronjenju u koraljnom grebenu. Može se vidjeti veliki broj morskih pasa. Postoje dva ronilačka operatora. Mnogi instruktori organiziraju eskurzije hranjenja morskih pasa.

## Vanjski linkovi 
* Bora Bora Pictures Bora Bora Photos
* Bora Bora na atlasu svijeta
* Slike

Kategorija:Ostrva Tihog oceana
Kategorija:Francuska ostrva
Kategorija:Francuska Polinezija
Kategorija:Ostrva
Michael Collins (astronaut)

**Michael Collins** bio je američki vojni pilot i astronaut.

Rođen je u Rimu. Završio je Vojnu akademiju West Point 1952. Kao vojni pilot služio je u američkim vojnim bazama u Evropi. Godine 1961. bio je testni pilot pri Američkim zračnim snagama. Dvije godine kasnije pridružio se astronautskoj ekipi NASA-e te 18. jula 1966. prvi put poletio u svemir u misiji Gemini 10.

Kao uspješan astronaut izabran je za člana misije Apollo 11 zajedno s Neilom Armstrongom i Buzzom Aldrinom. U toj misiji postao je poznat po tome što je tokom misije u kojoj je čovjek prvi put stupio na Mjesec upravljao zapovjednim modulom Apolla 11 u orbiti oko Mjeseca.

Nakon penzionisanja 1970. postao je prvi upravnik Nacionalnog avijacijskog i svemirskog muzeja u Washingtonu te je napisao nekoliko knjiga o svom letu u svemir, kao i memoare.

Preminuo je 28. aprila 2021. godine u Naplesu, Floridi, SAD u 90. godini života.

## Reference
## Vanjski linkovi
*
* Michael Collins visits MIT/AeroAstro | 1. april, 2015.

Kategorija:Rođeni 1930.
Kategorija:Umrli 2021.
Kategorija:Biografije, Rim
Kategorija:Američki astronauti
Kategorija:Američki avijatičari
Howard Benson

**Howard Benson** (rođen u Havertownu, Pennsylvania) je muzički producent nominovan za Grammy.

Benson je pohađao Lower Merion High School do maturiranja 1974. godine, kadaje upisao Univerzitet Drexel. Radio je kao mašinski inženjer i procesni inženjersve do 1984. godine.

Benson trenutno pomaže post-grunge grupi Seether oko njihovog novog albuma. Album bi trebao izaći u augustu 2007. godine.

## Producentski opus
* Adema - ***Unstable*** *(2003)
* AM Radio - ***Radioactive*** *(2003)*
* Blindside - ***Silence*** *(2002)*; ***About a Burning Fire*** *(2004)*
* Body Count - ***Violent Demise: The Last Days*** *(1997)*
* Cold - ***Year of the Spider*** *(2003)*
* Crazy Town - ***Darkhorse*** *(2002)*
* DAUGHTRY  - ***Daughtry*** *(2006)
* Depswa - ***Two Angels and a Dream*** *(2003)
* Dislocated Styles - ***Pin The Tail On The Honky*** *(2001)
* Far Too Jones- Shame and Her Sister  (2000) 
* Flyleaf - ***Flyleaf*** *(2005)*
* Head Automatica - ***Popaganda*** *(2006)*
* Hoobastank - ***The Reason*** *(2003)*; ***Every Man for Himself*** *(2006)*
* Less Than Jake - ***Hello Rockview*** *(1998)*; ***In With the Out Crowd*** *(2006)*
* Lucky Boys Confusion - ***Throwing The Game*** *(2001)*
* Mae  - ***Singularity*** *(2007)
* Masi  - ***Downtown Dreamers*** *(1988)
* Meriwether  - ***Title-To-Be-Announced*** *(2007)
* Motörhead - ***Bastards*** *(1993)*; ***Sacrifice*** *(1995)*; ***Overnight Sensation*** *(1996)*; ***Snake Bite Love*** *(1998)*
* My Chemical Romance - ***Three Cheers For Sweet Revenge*** *(2004)*;***
* Papa Roach - ***Getting Away With Murder*'* *(2004)*; ***The Paramour Sessions*** *(2006)*
* PAX 217 - ***Twoseventeen*** *(2000)*
* P.O.D. - ***The Fundamental Elements of Southtown*** *(1999)*;***Satellite*** *(2001)*; ***Payable On Death*** *(2003)*
* Pretty Boy Floyd - ***Leather Boyz with Electric Toyz*** *(1989)*
* Reveille - ***Bleed The Sky*** (2001)
* Relient K - ***Five Score and Seven Years Ago*** *(2007)
* Saosin - ***Saosin*** *(2006)*
* Sepultura - ***Against*** *(1998)*
* Single File - ***Title-To-Be-Announced*** *(2007)*
* Sound The Alarm - ***Stay Inside*** *(2007)*
* Skindred - ***Babylon*** *(2002)*
* Switched - ***Subject to Change*** *(2002)*
* Theory of a Deadman - ***Gasoline*** *(2005)*
* The All-American Rejects - ***Move Along*** *(2005)*
* The Buzzhorn - ***Disconnected*** *(2002)*
* The Ernies - ***Meson Ray*** *(1999)*
* The Starting Line - ***Based on a True Story*** *(2005)*
* Three Days Grace - ***One-X*** *(2006)*
* Vendetta Red - ***Sisters of the Red Death*** *(2005)*
* Zebrahead - ***Waste of Mind*** *(1998)*
* Zebrahead - ***Playmate of the Year*** *(2000)*

Howard Benson je, također, producirao pjesme:

* Acceptance - *Different* *(2005)*
* Hawthorne Heights - "Come Back Home" (2007)
* The Panic Channel - *Blue Bruises* *(2006)*; *Half Hearted* *(2006)*
* My Chemical Romance - *Desert Song* (2006)
* The Used & My Chemical Romance - *Under Pressure* * (2005)
* Cold - *Gone Away'' (2002)

## Reference 
## Vanjski linkovi 
Kategorija:Rođeni 1956.
Kategorija:Živi ljudi
Kategorija:Biografije, Haverstown (Pennsylvania)
Kategorija:Američki muzički producenti
Brother Where You Bound

**Brother Where You Bound?**, izdat 1985. godine je osmi studijski album britanske grupe Supertramp.

U snimanju ovog albuma su učestvovali svi dotadašnji članovi grupe osim Rogera Hudgsona koji je već bio poceo solo karjeru. Vjerovatno najpopularnija pjesma na ovom albumu je bila "Cannonball" (Top).

Možda je jedini spektakularni hit na ovom albumu bio pjesma "Cannonball"(Top). Na ovom albumu su svi članovi grupe izuzetak bas-gitarista Dougie Thomson i gitariste vokaliste i klaviriste Roger Hudgson koji su smjenili Cliff Hugo(bas-gitara) i bivši član australiske muzičke grupe Crowded House.

## Spisak pjesama 
# Still in Love
# Cannonball
# No Inbetween
# Better Days
# Brother Where You Bound
# Ever Open Door

## Članovi grupe 
### Supertramp 
*Rick Davies: vokal, piano, i klavijature
*John Howell: saksofon i harmonika
*Bob Seinsburg: bubnjevi i udaraljke

### Drugi dodatni članovi
*Mark Hart: gitare i klavijature
*Cliff Hugo: bas-gitara

Kategorija:Albumi Supertrampa
Kategorija:Albumi iz 1985.
The Reason (album)

:*Ovaj članak govori o albumu grupe Hoobastank. Za članak o albumu Beaniea Sigela, pogledajte The Reason (2001 album)*.

**The Reason** je drugi studijski album rock grupe Hoobastank. Izdat je 9. decembra 2003. godine, a izdavačka kuća bila je Island Records. Certificiran je dao dupli Platinum od strane RIAA-e.

## Snimanje albuma 
Grupa je počela snimati album još 2003. godine sa producentom Howardom Bensonom, koji je producirao materijal za grupe, kao što su P.O.D., Cold i The Crystal Method. Međutim, snimanje je obustavljeno na mjesec dana kada se gitarist Dan Estrin ozbiljno ozlijedio u nesreći na minibikeu u augustu. Estrin se oporavio do oktobra, kada je grupa otišla na *Nokia Unwired Tour* sa grupama The All-American Rejects i Ozomatli u novembru. 

## Uspjeh na ljestvicama 
*The Reason* je izdat u decembru 2003. godine. Prvi singl, "Out Of Control", bio je dostupan za download na web-stranici grupe. Pjesma je dostigla deveto mjesto ba *U.S. modern rock chart-u*, šesnaesto mjesto na *mainstream rock chart-u*, te šesnaesto mjesto na *composite world modern rock chart-u* (baziranom u SAD-u, Njemačkoj, Švedskoj, Finskoj, Kanadi i Australiji). *The Reason* je na početku dostigla četrdeset i četvrto mjesto na *Billboard 200*. 

*The Reason* je izdata kao sing u prvoj polovini 2004. godine. Postao je veliki hit širom svijeta, došavši do drugog mjesta na *Billboard Hot 100*, te prvog mjesta na *U.S. and world modern rock charts-u*, *world airplay chart*, te deseto mjesto u Australiji.

Pjesma *Same Direction* je bila glavna tema za Madden NFL 2005.

## Spisak pjesama 
*Sve pjesme komponovali su Daniel Estrin i Douglas Robb*

# "Same Direction" – 3:15   
# "Out of Control" – 2:42  
# "What Happened to Us?" – 4:00
# "Escape" – 3:45
# "Just One" – 3:19
# "Lucky" – 3:00
# "From the Heart"  – 3:04
# "The Reason" – 3:53
# "Let It Out" – 3:18
# "Unaffected" – 3:34
# "Never There" – 3:03
# "Disappear" – 5:08

(Neke kopije sadržavale su dodatne pjesme pod nazivima "Never Saw It Coming" i "Open Your Eyes")

## Sastav 
*Douglas Robb - Vokal
*Dan Estrin - gitara
*Markku Lappalainen - Bas-gitara
*Chris Hesse - Bubnjevi

## Također pogledajte 
Kategorija:Albumi Hoobastanka
Kategorija:Albumi iz 2003.
Ivan Zapolja

mini|desno|Ivan Zapolja
**Ivan Zapolja** (Zápolya János, Szapolyai János) je bio erdeljski vojvoda i knez, protukralj Ferdinandu I Habsburškog (1527 - 1540).

Bio je vođa grupe mađarskih plemića koja je tvrdila da strani vladar ne može biti kralj Ugarsko-Hrvatskog kraljevstva. Nosio je krunu uz potporu mađarskih plemića i poslije osmanskog sultana.

## Također pogledajte 
* Beatrice Napuljska

## Reference 
## Vanjski linkovi 
Kategorija:Rođeni 1487.
Kategorija:Umrli 1540.
Kategorija:Ugarski vladari
Kategorija:Erdeljski kneževi
Kategorija:Hrvatski vladari
Deng Xiaoping

**Deng Ksiaoping** (kin. ; 22. august 1904 – 19. februar 1997) bio je kineski političar, vođa Komunističke partije Kine (KPK). Deng nikada nije vršio dužnost državnog poglavara ili šefa vlade, ali je bio *de facto* vođa Narodne Republike Kine od kasnih 1970ih do ranih 1990ih. Uveo je "socijalizam s kineskim karakteristikama" i kinesku ekonomsku reformu, također poznatu kao "socijalistička tržišna ekonomija".

Deng je tvorio jezgro "druge generacije" vodstva KPK. Pod njegovih vodstvom se Kina razvila u jednu od najbrže razvijajućih ekonomija u svijetu dok je Komunistička partija Kine čvrsto zadržala vlast u svojim rukama.

## Vanjski linkovi
*Obituary, NY Times, February 20, 1997
*Selected Works of Deng Xiaoping 
*Life of Deng Xiaoping
*China's former 'first family' (from CNN)
*China officially mourns Deng Xiaoping  (from CNN)
*Deng's Free Market Nightmare (Maoist criticism)
*China 2002: Building socialism with Chinese characteristics (Communist Party USA)
*China Daily Biography
*Caricature of Deng Xiaoping (Chinese-Tools.com)
;Video
*Documentary 52': China on the Catwalk

Kategorija:Rođeni 1904.
Kategorija:Umrli 1997.
Kategorija:Biografije, Kina
Kategorija:Kineski političari
Kategorija:Kineski komunisti
Kaptol

* Kaptol (biskupijsko vijeće), vijeće katoličkih svećenika u okviru biskupije

**Hrvatska**:

* Kaptol zagrebački, dio Zagreba
* Kaptol (Hrvatska), naselje i općina u Požeško-slavonskoj županiji

**Slovenija**:

* Kaptol (Kostel), naselje u općini Kostel, regija Jugoistočna Slovenija
MSN Messenger

**MSN Messenger** je besplatni klijent za instantno komuniciranje, kojeg je razvilo i distribuirao Microsoft između 1999. i 2005. godine, za računare koji rade na Microsoft Windows operativnom sistemu, a glavna ciljana grupa su kućni korisnici. Među svojim korisnicima često se naziva samo *"MSN,"* iako ga u Latinskoj Americi i Iberijskom poluotoku nazivaju *"el messenger"* ili *"Messenger"* (često se pogrešno piše *"El Mazinger"* zbog popularnosti animea *"Mazinger Z")*, pošto su drugi klijenti manje popularni u ovoj oblasti. Moguće je za svaki računar koji ima Internet konekciju, Windows XP i Internet Explorer da se konektuje na *Messenger Service* koristeći MSN Web Messenger, ili jednu od neslužbenih ekvivalenata (koji imaju prednosti kao što su kompatibilnost sa ostalim internet preglednicima, a ne samo sa IE-om). MSN Messenger je preimenovan u Windows Live Messenger u februaru 2006. godine, kao dio Microsoftove Windows Live serije *online* servisa i softvera.

## Pregled verzija 
### MSN Messenger 1 (1.0.0863)
Prvo izdanje produkta, izdato 22. jula 1999. godine. Uključivalo je samo neke osnovne opcije.

### MSN Messenger 2 (2.0.0083)
Izdat je 16. novembra 1999. godine.

### MSN Messenger 3 (3.0.0080)
Izdat je 29. maja 2000. godine.

### MSN Messenger 4.6
Izdat je 23. oktobra 2001. godine.

### MSN Messenger 5
Izdat je 24. oktobra 2002. godine.

### MSN Messenger 6
Izdat je 17. jula 2003. godine.

### MSN Messenger 6.1
Izdat je 23. oktobra 2003. godine.

### MSN Messenger 6.2
Izdat je 22. aprila 2004. godine.

### MSN Messenger 7.0
Izdat je 7. aprila 2005. godine.

### MSN Messenger 7.5
Izdat je 23. augusta 2005. godine.

### Windows Live Messenger
MSN Messenger je preimenovan u Windows Live Messenger po svom osmom izdanju.

### MSN Web Messenger
Web Messenger je počeo sa radom u augustu 2004. godine.

Kategorija:Microsoftov softver
Kategorija:MSN
Kategorija:VoIP softver
Kategorija:Softver iz 1999.
Buzz Aldrin

**Edwin Eugene Aldrin, Jr.**, (Montclair, New Jersey, 20. januar 1930. godine) američki je bivši vojni pilot i astronaut.

Rođen je u gradiću Montclairu u američkoj državi New Jersey. Završio je Vojnu akademiju West Point. Kao vojni pilot učestvovao je u Korejskom ratu, nakon čega je doktorirao astronautiku na Massachusettskom Tehnološkom institutu. U oktobru 1963. godine pridružio se astronautskoj ekipi NASA-e te 11. novembra 1966. prvi puta poletio u svemir u misiji Gemini 12.

Kao uspješan astronaut izabran je za člana misije Apollo 11 zajedno sa Neil Armstrongom i Michaelom Collinsom. U toj misiji postao je poznat po tome što je bio drugi čovjek koji je stupio na Mjesec, nakon Neil Armstronga.

Nakon penzionisanja osnovao je kompaniju koja se bavi projektovanjem raketa, te piše naučno-fantastične novele.

## Reference 
## Vanjski linkovi
*buzzaldrin.com

Kategorija:Rođeni 1930.
Kategorija:Živi ljudi
Kategorija:Američki astronauti
Kategorija:Američki avijatičari
Kategorija:Biografije, Glen Ridge (New Jersey)
Flota

[mini|desno|300px|Multinacionalna flota brodova iz Francuske, SAD, Ujedinjenog Kraljevstva, Holandije i Italije tokom [Operacija Enduring Freedomoperacije Enduring Freedom]]
**Flota** ili **pomorska flota** je formacija velikog broja ratnih brodova u okviru neke operacije ili mornarice. Pošto mnoge države imaju male mornarice sastavljene od samo jedne flote, naziv flota se često koristi i kao sinonim za mornaricu. Ekvivalent floti na kopnu je armija.

Flotom obično komanduje admiral, ali nije neuobičajeno da flotom komanduje viceadmiral ili kontraadmiral. Imena flotama se daju po moru ili oceanu u kojem je flota stacionirana, sa iznimkom mornarice Sjedinjenih Američkih Država koja koristi brojeve.

## Moderne flote 
Danas su flote uglavnom samo administrativne jedinice, dok se za pojedine operacije upotrebljavaju operativne grupe. Moderne flote se dijele na okeanske, riječne i priobalne.

## Reference 
## Vanjski linkovi 
Kategorija:Vojska
Kategorija:Flota
Nikola Škrba

**Nikola Škrba** (1922 – 1995) je bio jedan od najistaknutijih humorista  Radio-Sarajeva. Gradio je neobičan humor temeljen na žargonu sarajevske mahale, iako čak nije bio ni rođeni Sarajlija, niti je rođen u Bosni i Hercegovini (rođen je u Krasnojarsku – južna sibirska oblast u Rusiji). U saradnji s humoristom Nedeljkom Opančićem, je bio autor emisije *Selo veselo* koja je bila putopisnog karaktera, obogaćena narodnom muzikom i običajima. Kultna uvodna špica, kada putnik-namjernik pita domaćina kako se zove selo a on odgovara "Veselo", te tako otvara vrata igri riječima.

Umro je od srčanog udara 1995. Sarajlije čuvaju uspomenu na njega tako što su dva nebodera na Marindvoru nazvali po dva popularna Škrbina lika iz humorističkih radio-emisija - po Momi i Uzeiru. Nikola Škrba je napisao brojne pjesme pod utjecajem sevdalinki najpoznatija je "Tebi majko misli lete" koja je doživjela mnoge obrade raznih izvođač̣a. Safet Isović na svom albumu 1966. koji je izdao Jugoton kao singl epy 3363 pjesme pod imenom  " Sve djevojke iz mahale" i "Oj, Zekija",na albumu koji je kao singl izdat 1974. pjesma "Stara staza", zatim pjesma na albumu 80te godine "U baštici ruža vene".

## Reference 
## Vanjski linkovi 
* https://www.discogs.com/artist/931910-Nikola-%C5%A0krba
* https://amus.ba/autor.php?a=297

Kategorija:Rođeni 1922.
Kategorija:Umrli 1995.
Kategorija:Biografije, Krasnojarsk
Kategorija:Bosanskohercegovački satiričari
Transformer (čvor)

* Transformer, sprava koja prenosi energiju iz jednom eletričnog kola na drugo
* *Transformer* (album), Lou Reedov rock album iz 1972. godine.
* *Transformer: The Lou Reed Story*, biografija Lou Reeda, napisana od strane Victora Bockrisa 
* "Transformer" (pjesma), pjesma pjevača Gnarlsa Barkleya

## Linija igračaka 
* Transformers (linija igračaka)
* Transformers (fikcija), poznata linija igračaka i fiktivne franšize koncentrisane oko vanzemaljskih robota, koji mogu mijenjati oblik
* Spisak Transformers strip serija
* Spisak Transformers TV serija
** *The Transformers: The Movie*, animirani film iz 1986. godine
** *Transformers* (film), igrani film iz 2007. godine
*** *Transformers: The Album*, soundtrackovi filma
Admiral

**Admiral** je u većini mornarica najviši ili drugi čin u komandnom lancu iza Admirala flote (u mornaricama Ujedinjenog Kraljevstva, Sjedinjenih Američkih Država i Hrvatske npr.). Ekvivalent činu admirala je čin generala.

## Historija 
Riječ admiral vuče porijeklo iz arapskog jezika, tačnije od riječi *Amīr-al-bahr* (امير البحر ) što znači zapovjednik mora. Tokom krstaških ratova riječ je došla do evropljana, a Sicilijanci i Đenovljani spajaju prve dvije riječi i upotrebljavaju je kao *Amiral*. Kroz upotrebu u zemljama evrope riječi je dodano i slovo "d", tako da u engleskom jeziku već u 14. vijeku srećemo riječ "admyrall", a u 16. "admiral". Danas se riječ admiral koristi gotovo isključivo kao najviši ili jedan od najviših činova u mornaricama širom svijeta. Iz čina admirala su izvedeni i ostali niži ili viši admiralski činovi u mornarici:

* Admiral flote
* Admiral
* Viceadmiral
* Kontraadmiral
* Komodor

## Poznati admirali u historiji 
116px|mini|desno|Oznake Admirala u mornarici SAD i Njemačke

* Admiral oceana Kristofor Kolumbo (za Špansko Carstvo)
* Admiral Barbarossa Hayreddin Pasha (Osmansko Carstvo)
* Admiral Sir Francis Drake (Engleska)
* Admiral Lord Horatio Nelson (Ujedinjeno Kraljevstvo)
* Admiral Sergey Gorshkov (SSSR)
* Admiral Hyman G. Rickover (SAD)
* Admiral Elmo Zumwalt (SAD)
* Admiral Isoroku Yamamoto (Japan)
* Admiral Alfred von Tirpitz (Njemačko Carstvo)

### Admirali iz BiH 
* Admiral Halil-paša Lijevčanin (Osmansko Carstvo) 
* Admiral Petar Ormučević (Špansko carstvo)

## Reference 
Kategorija:Činovi u vojsci
Kategorija:Flota
Evropska zajednica za ugalj i čelik

desno|200px|mini|Zastava EZUČ-a
**Evropska zajednica za ugalj i čelik** (skraćeno **EZUČ** ili engleski ***ECSC*** od *European Coal and Steel Community*) osnovana je Pariskim ugovorom 18. aprila 1951. godine sa zadaćom da od područja država članica (Belgija, Francuska, SR Njemačka, Italija, Luksemburg i Holandija) stvori jedinstveno tržište za ugalj i čelik. Povod za ujedinjenje bila je inicijativa francuskog ministra vanjskih poslova Roberta Schumana, koji je 1950. godine objavio *Schumanov plan*, čiji je cilj bio onemogućiti daljnji rat između Francuske i Njemačke i to putem integracije industrije koja je bila važna za vođenje rata. Krajnji Schumanov cilj bilo je pomirenje Njemačke i Francuske, ali i razvoj integracijskog evropskog procesa, s krajnjim ciljem ostvarenja evropske federacije.

## Također pogledajte 
* Historija Evropske unije

Kategorija:Evropska unija
Sandra Bullock

**Sandra Annette Bullock** (Arlington County, 26. juli 1964) američka je filmska glumica.

## Nagrade i nominacije 
* *Oscar* za glavnu žensku ulogu u filmu *Priča o prvaku* (2009)
* Osvojena nagrada *Saturn* u kategoriji najbolje glumice (na filmu) za film *Brzina* (1994)

## Zanimljivosti 
Dana 8. oktobra 2014. jedan asteroid je nazvan po njoj: 78453 Bullock.

## Vanjski linkovi 
* http://www.imdb.com/name/nm113/
* https://web.archive.org/web/20120104080722/http://movies.yahoo.com/movie/contributor/1800018970

Kategorija:Rođeni 1946.
Kategorija:Američke glumice
Kategorija:Živi ljudi
Kategorija:Biografije, Arlington (Virginia)
Mick Jagger

**Sir Michael Phillip "Mick" Jagger** (Dartford, Kent, 26. juli 1943. godine) je engleski rock muzičar, glumac, tekstopisac, filmski producent i biznismen. Najviše je poznat kao pjevač i jedan od osnivača rock grupe The Rolling Stones.

## Vanjski linkovi
*Zvaninčni sajt 
*Mick Jagger na IMDb

Kategorija:Rođeni 1943.
Kategorija:Živi ljudi
Kategorija:Biografije, Dartfort
Kategorija:Britanski pjevači
Kategorija:Britanski glumci
Kategorija:Britanski filmski producenti
Kategorija:Britanski rok-muzičari
Krčevljani

**Krčevljani** su naseljeno mjesto u općini Modriča, Bosna i Hercegovina.

## Historija 
Naselje Krčevljani se do rata u Bosni i Hercegovini (1992-1995) u cjelini nalazilo u sastavu općine Gradačac.

## Stanovništvo 
## Reference 
## Vanjski linkovi 
* Zvanični sajt općine Modriča
Admiral flote

**Admiral flote** je često najviši čin u ratnim mornaricama širom svijeta. Admiral flote je ekvivalentan činu OF-10 prema NATO standardima, tj. činu sa pet zvjezdica. Niži čin od Admirala flote je admiral.

Kroz historiju ovaj čin je dodjeljivan vrlo rijetko, često tokom rata zapovjedniku kompletne ratne mornarice neke države. Prvi put čin je ustanovljen u srednjem vijeku kada je dodjeljivan plemićima koje bi kralj odabrao da u okviru neke ratne kampanje okupe ili zapovijedaju flotom.
mini|303x303piksel|Admiral flote u Britanskoj mornarici

## Nazivi u pojedinim zemljama
Nazivi u raznim zemljama gdje čin Admiral flote postoji kao najviši čin:

* Admiral of the Fleet (Velika Britanija)
* адмирал флoта/admiral flota (Rusija)
* Admiral flote (Hrvatska)
* Büyük amiral (Turska)
* Fleet Admiral (SAD)
* Mushir (zemlje Bliskog Istoka)
* Jom Phon Ruea (Tajland)
* Wonsu (Južna Koreja)

U mnogim zemljama čin Admiral flote postoji, ali kroz historiju nije dodijeljen nikome (Bangladeš, Indonezija, Nigerija, Oman i Pakistan) ili je zadnji put dodijeljen jako davno ali do danas nije ukinut (Francuska, SAD).

## Reference 
## Vanjski linkovi 
* https://www.oxfordreference.com/display/10.1093/oi/authority.20110810104320229

Kategorija:Činovi u vojsci
Transformeri (film)

***Transformeri*** () američki je igrani film. Glavne uloge u filmu igraju Shia LaBeouf kao Sam Witwicky i Megan Fox kao Mikaela Banes, koji su uvučeni u rat između dve frakcije Transformersa, dobrih Autobota i zlih Deseptikona. U filmu, također, glume Josh Duhamel, Tyrese Gibson, Jon Voight, John Turturro i Hugo Weaving, koji je posudio glas Megatronu. Peter Cullen se vratio ulozi Optimus Primea prvi put nakon 20 godina.

Producenti Don Murphy i Tom DeSanto razvili su film 2003. godine, dok su Roberto Orci i Alex Kurtzman napisali scenario, koji je težio realističnoj interpretaciji likova. Steven Spielberg je nagovorio Michaela Baya da režira film, iako Bay nije bio ljubitelj serije. Pod Bayovom režijom stvoreni su novi dizajni Trannsformersa, dok se *Indastrial Light and Magic* pobrinuo za specijalne efekte. Uz veliku marketinšku kampanju, koja je uključivala stripove, igračke i videoigre, film je prvi put prikazan 12. juna 2007. godine, dok je premijeru u SAD-u imao 2. jula 2007. godine

## Priča 
## Uloge i likovi 
### Ljudi 
* Shia LaBeouf kao Sam Witwicky: kao sedamnaestogodišnji dječak, Sam dobija prvo auto, koje je, ustvari Bumblebee
* Megan Fox kao Mikaela Banes: djevojka u koju se Sam zaljubi
* Josh Duhamel kao Cpt William Lennox: Vođa spacijnih operacija Vojske SAD-a
* Tyrese Gibson kao TSgt Epps: Kontrolor leta zračnih snaga SAD-a
* John Turturro kao Simmons: oficir u Sektoru 7
* Jon Voight kao John Keller: Državni sekretar odbrane Sjedinjenih Američkih Država
* Rachael Taylor kao Maggie Madsen: stručnjak u detekciji i dekodiranju signala
* Michael O'Neill kao Tom Banachek: vođa Sektora 7
* Bernie Mac kao Bobby Bolivia: diler autima, koji proda Bumblebee-a Samu
* Kevin Dunn kao Ron Witwicky: Samov otac
* Julie White kao Judy Witwicky: Samova majka

### Autoboti 
* Peter Cullen kao glas Optimus Primea 
* Mark Ryan kao glas Bumblebeea
* Darius McCrary kao glas Jazza
* Jess Harnell kao glas Ironhidea
* Robert Foxworth kao glas Ratchetaa

### Deseptikoni 
* Hugo Weaving kao glas Megatrona
* Charlie Adler kao glas Starscreama 
* Jess Harnell kao glas Barricadea
* Reno Wilson kao glas Frenzya
* Jimmie Wood kao glas Bonecrushera
* Blackout, Scorponok i Brawl / Devastator

## Produkcija 
### Razvoj 
### Dizajn 
### Snimanje 
### Efekti 
### Muzika 
## Marketing 
## Izdavanje 
### Box office 
### Prijem kod kritike 
### Nagrade 
## Nastavci 
## Vanjski linkovi 
* Official Transformers Movie Website
* Sector Seven Org - Viral marketing site. Passwords are to be found in the various trailers.
* *Transformers*  na Yahoo! Movies
*  
* *Transformers*  na Box Office Mojo
* Hasbro concept art gallery
* Ben Procter's concept art for the film

Kategorija:Filmovi iz 2007.
Kategorija:Filmovi CJ Entertainmenta
Kategorija:Filmovi s radnjom u Nevadi
Žirokopter

mini|desno|200px|Letjelica Super Genie, spremna za polijetanje
**Žirokopter** ili **autožir** je vrsta zrakoplova iz reda rotokoptera koji se kreće pomoću horizontalnog pomoću rotora. Žirokopter se može smatrati hibridom aviona i helikoptera, kao i njegovom pretećom.

Žirokopter je razvio španac Juan de la Cierva, a njegov je model prvi put poletio 1923. godine.

Inače naziv "autožir" zaštićeni je znak firme *Cierva Autogiro Company*, koju je de la Cierva osnovao 1926., te se samo žirokopteri te firme mogu nazivati autožiri.

## Historija 
Juan de la Cierva je bio španski inžinjer i aeronautički entuzijasta. Učestvovao je 1921. na dizajnerskom takmičenju,  za razvoj bombardera za špansku vojsku. De la Cierva je dizajnirao letjelicu sa tri motora, ali tokom ranih testnih letova, bombarder se uvijao i pao.

De la Cierva je bio zabrinut zbog problema uvijanja, i zavjetovao se da će razviti letjelicu koja će letjeti sigurno, na niskim brzinama leta. Rezultat je bio prvi uspješan "rotokopter", kojeg je on imenovao Autogiro, 1923.

## Također pogledajte 
* Helikopter

## Reference 
## Vanjski linkovi 
* Air & Space 18A gyroplane.
* Rotary Wing Forum; forum for autogyro builders
* Australian Sport Rotorcraft Association
* British Rotorcraft Association
* Gyroplane/ Gyrocopter/ Autogyro/ Autogiro FAQ, često postavljena pitanja
* The Gyrobee, ultralahki autožir
* Bensen Aircraft, Historijska web stranica *Bensen Gyrocopter* planova, videa, slika i drugog.
* GyroPilot , za ljude zainteresirane za žirokoptere
* Gyroplane Passion  sve vezano za žirokoptere
* Jeff Lewis-ova detaljna historija žirokoptera
* Popular Rotorcraft Association  (Sjedinjene Države)
* gyrowiki.com  Gyroplane Članci i resursi.
* Golden Age Pioneers: Juan de la Cierva (Izumitelj autožira), ljubaznošću Bomberguy
* "Will Autogiro Banish Present Plane?", March 1931, pg 28
* "Feathering Of Blades Increase Gyro's Speed", April 1932, Popular Mechanics
* First Gyrocopter World Tour. German couple flew in 18 months over five continents.
* kolekcija dobrih videa o žiroplanima

Kategorija:Avijacija
Rifat Fejzić

**Rifat Fejzić** (Rožaje, Crna Gora) je reis islamske zajednice Crne Gore. 

Medresu je dvije godine pohađao u Novom Pazaru, a u Izmiru u Turskoj je završio srednje vjersko obrazovanje i upisao Islamski fakultet na Univerzitetu "Dokuz Eylul". Teologiju je diplomirao 1999. i odmah potom postao glavni mualim, a potom i glavni imam u Rožajama i sekretar Odbora tamošnje Islamske zajednice. Prije izbora za reisa IZCG bio je predsjednik Izvršnog odbora Udruženja ilmije (vjeroučitelja) IZ Crne Gore. Reis Islamske zajednice Crne Gore je postao 2003. 

## Vanjski linkovi
*Monteislam.com
* https://web.archive.org/web/20120619173231/http://www.preporod.com/index.php/magazin/fokus/2606-razgovor-rifat-ef-fejzic-reis-crne-gore.html

Kategorija:Bošnjaci

Kategorija:Religija u Crnoj Gori
Kategorija:Biografije, Rožaje
Teodor Prodrom

**Teodor Prodrom** (grč.: Θεόδορος Πρόδρομος,), bio je bizantijski pjesnik iz 12. vijeka.

Uzima se da najmanje dvojica bizantskih pjesnika nose ime Teodor Prodrom. Jedan je (Stariji) djelovao u doba cara Jovana II Komnena (1118-1143), a drugi (Mlađi) u doba njegovog sina cara Manuela I Komnena (1143-1180).

Stariji Teodor Prodrom rođen je u Carigradu u vojničkoj porodici. On se uspješno obrazovao u prijestolnici, postao pjesnikom i učiteljem, učestvujući čak i u obrazovanju učene Ane, kćerke cara Alekseja I Komnena. On je bio u taboru Ane Komnen protiv novog cara Jovana II Komnena, ali se ubrzo snašao i pristao uz novog cara. Kasnije je živio u manastiru sv. Pavla. Pred smrt (oko 1154) se zamonašio. Njegovo književno djelo predstavlja opus od niza pjesama i romana u stihovima, ali on je pisao i prozna djela što pokazuje jedan traktat o slabim ljekarima u prijestonici i spis o ljubavi nekog starca koji se oženio mladom djevojkom.

Život Mlađeg Teodor Prodroma je manje poznat. Očito je pripadao bogatoj porodici i imao uslove za dobro obrazovanje. Godine 1140-1142. bio je u službu sevastokratora Andronika, sina cara Jovana II Komnena, a kasnije u službu Andronikove udovice Irine. Sa Irinom je bio u progonstvu 1144., a 1154. sa Irinom je na službi u Serdici. U poodmaklim godinama života zamonašio se u manastiru svetog Georgija Manganskog 1156. To je bio jedan od najčuvenijih carigradskih manastira. Osnovao ga je car Konstantin IX Monomah (1042-1054). Umro je 1166. Književna zaostavština Mlađeg Teodora Prodroma obuhvata uglavnom pjesme posvećene njegovoj poslodavki i zaštitnici sevastokratorici Irini.

## Reference 
## Vanjski linkovi 
Kategorija:Bizantski historičari
Kategorija:Bizantijski pisci
Mihailo Solunski

**Mihailo Solunski** (12. vijek), bizantski besjednik.

M. Solunski je jedan od najpoznatijih bizantskih besjednika 12. vijeka. Bio je profesor retorike i profesor evangelistike na Visokoj patrijaršijskoj školi u carigradskoj crkvi sv. Sofije. Imao je i važnu titulu protekdika (osoba koja se nalazi na čelu tijela sastavljanog od pravnih savjetnika u istočnopravoslavnim crkvama, šesti rang u hijerarhiji sv. Sofije). Njegova karijera naglo je završena 1156. kada je bio optužen kao pristalica hereze Sotirija Pantevgena (Antiohijski patrijarh Sotirije Pantevgen osuđen je zbog heretičkog tumačenja euharistične liturgije).

M. Solunski sastavio je četiri govora posvećena Manuelu I Komnenu (1143-1180). U njima veliča cara i njegova djela. U njima su značajne informacije za historiju Bizanta i jugoistočne Evrope.

## Reference 
## Vanjski linkovi 
* https://portal.dnb.de/opac.htm?method=simpleSearch&cqlMode=true&query=nid%3D121104834

Kategorija: Bizantski historičari
Nikita Honijat

mini
Nikita Honijat (sredina 12. vijeka, Hona u Frigiji – 1210/1220., Nikeja), bizantski historičar.

Sa devet godina iz rodne Hone u Frigiji Nikita Honijat je prešao u Carigrad na daljnje školovanje. O njegovom obrazovanju brinuo se njegov stariji brat Mihailo, kasniji mitropolit atinski. Nikita je stekao svestrano obrazovanje koje mu je omogućilo brojne državne službe u vrijeme više careva. U vrijeme Trećeg križarskog rata 1189. bio je na čelu teme Filipopolj. Učestvovao je u pregovorima bizantskog dvora sa Fridrihom I. Barbarosom. Nikita je dospio do titule velikog logoteta na bizantskom carskom dvoru. Doživio je i preživio razaranje Carigrada, koje je uslijedilo u Četvrtom križarskom ratu 1204. Mletački trgovci pomogli su mu da se spasi sa svojom porodicom. Prebjegao je caru Teodoru Laskarisu u Nikeju. Životna želja bila mu je da se vrati u Carigrad, ali je ipak nije ispunio. Umro je u Nikeji.

Nikita je bio obrazovan retor i obdaren pisac. Sastavio je više djela, bavio se teologijom, pisao pjesme, besjede, govore ali njegovo najvažnije djelo je *Hronika*, historija epohe careva iz dinastija Komnena i Anđela u periodu 1118. – 1204. godine. Nikitina hronika je ogromno djelo koje obuhvata 21 knjigu (pri čemu je samo doba cara Manojla I. Komnena obuhvaćeno sa sedam knjiga). Uzima se da je Nikita u Nikeji upotpunio i preradio svoje djelo do konačne redakcije. Tada je i pridodao dio koji se odnosi na historiju 1204.-1206. godine. 

Nikita Honijat pruža obilje podataka interesantnog za historiju Bizantskog carstva. U odnosu na svoje prethodnike njegovo izlaganje dolazi do izražaja u prikazu historije bizantskog društva 12. vijeka. Kod njega je najbolje opisana atmosfera i shvatanje epohe Komnena i Anđela. U središtu zbivanja uvijek je car, idealan vladar, hrabar branilac državnih granica i zaštitnik reda, tradicije i kulture. Nikita opisuje svakovrsne uspjehe svojih idealnih vladara, ali koristi se i kritikama kojima skreće pažnju na pogrešne poteze vladara u pojedinim situacijama.
## Reference 
## Vanjski linkovi 
* https://web.mit.edu/aorlando/www/SaintJohnCHI/Church%20History%20Readings/Nicetas%20Choniates%20-%20The%20Sack%20of%20Constantinople.pdf
* http://istorijanisa.wikidot.com/nikita-honijat

Kategorija:Bizantski historičari
Mihailo Anhijalski

**Mihailo Anhijalski** (12. vijek), carigradski patrijarh, bizantski besjednik.

Mihailo Anhijalski bio je učenik anhijalskog mitropolita. Bio je protekdik carigradskog patrijarha. Imao je i titulu konzula filozofa, za koju je u prisustvu cara Manuela I Komnena održao je panegiričnu besjedu. Na kraju je postao i carigradski patrijarh u periodu 1170-1178. godine. Djela M. Anhijalskog odišu filozofskom retorikom. Ona su značajna i kao historijski izvor jer donose dragocjene podatke o politici Bizanta na jugoistoku Evrope.
## Reference 
## Vanjski linkovi 
* http://core.kmi.open.ac.uk/display/1141013

Kategorija:Bizantski historičari
Konstantin Manasije

**Konstantin Manasije** (1130, Carigrad – 1187. Navpakt)

K. Manasije je jedan od najznačajnijih ličnosti bizantske literarne i kulturne historije 12. vijeka. Odrastao je u krugovima visoke aristokracije i monaštva. Nisu poznate njegove titule i dužnosti koje je obavljao u ranijem periodu, a 1160-1162. godine bio je član poslanstva Manuela I Komnena na dvor jerusalimskog kralja Balduina III (1152-1163). Poslanstvo je trebalo da pregovara o sklapanju braka između cara Manuela i jedne od Balduinovih nećakinja. Kasnije K. Manasije postaje monah. Bio je episkop Paniona, a kasnije mitropolit (arhiepiskop) Navpakta.

K. Manasije napisao je hroniku posvećeni sevastokratorici Irini. Ona obuhvata razdoblje od postanka svijeta do 1081. godine, tj. do smrti cara Nićifora III Votanijata (1078-1081). Hronika je pisana živahnim stilom sa brojnim moralnim ekskursima i mitološkim primjerima. Bila je veoma popularna. Prevedena je i na slavenski jezik. M. Anhijalski pisao je besjede (najčešće panegirike), a sastavio je i putopis o svome boravku u poslanstvu u Jerusalimu.

## Reference 
## Vanjski linkovi 
Kategorija:Bizantski historičari
Nikifor Hrisoverg

**Nikifor Hrisoverg** (sredina 12. vijeka, Carigrad – poslije 1213, Carigrad) 

Podaci o Nikiforu Hrisovergu su vrlo oskudni. Imao je dobro obrazovanje. Nalazio se na odgovornoj poziciji majstora retora na patrijaršijskoj visokoj školi u Carigradu. Najveću izvornu vrijednost u opusu N. Hrisoverga imaju panegirički govori posvećeni carevima Aleksiju III Anđelu (1195-1203) i Aleksiju IV Anđelu (1203-1204). Pisao je i panegirike patrijarsima Nikiti Mutanesu (1186-1189) i Jovanu Kamatiru (1198-1206). 
## Reference 
## Vanjski linkovi 
* http://illyria.proboards.com/ Bizantijske igre riječi - Po imenu te poznajem

Kategorija: Bizantski historičari
Georgije Tornik

**Georgije Tornik**, (12. vijek), bizantski besjednik.

Georgije Tornik pripada retorima koji su djelovali u Carigradu tokom druge polovine 12. vijeka. Nije poznato kada je rođen niti kada je umro. Bio je majstor retora i profesor retorike na patrijaršijskoj vaseljenskoj školi u Carigradu. Najveću historijsku vrijednost ima njegov govor posvećen caru Isaku II Anđelu. U njemu opisuje ratove Bizanta sa Turcima Seldžucima i Bugarima.

## Reference 
## Vanjski linkovi 
Kategorija:Bizantski historičari
Evstatije Solunski

**Evstatije Solunski** (Carigrad – poslije 1195. Solun), solunski arhiepiskop, bizantski pisac.

Evstatije Solunski je značajna ličnost kulturnog života Bizanta u 12. vijeku. Obrazovao se u manastiru svete Eufimije smještenom kod hipodroma u Carigradu (To je stara carigradska crkva posvećena halkedonskoj mučenici sv. Eufimiji). Bio je đakon crkve sv. Sofije u Carigradu, ali i profesor na patrijaršijskoj visokoj školi gdje je bio majstor retora. Bio je blizak caru Manuelu I Komnenu. Godine 1174. planirano je bilo da Evstatije bude izabran za mitropolita grada Mire u maloazijskoj provinciji Kilikiji, ali je ipak postao mitropolit u Solunu. U Solunu on vodi borbu protiv nedostojnih monaha i njihovog raskalašenog života. Do kraja života ostao je u Solunu.

Evstatije Solunski ostavio je iza sebe veliki broj raznovrsnih spisa. Pisao je komentare za liriku Pindara, geografska razmatranja Dionisija Perigita, ali i komentare za čuvene epove Ilijadu i Odiseju. Pisao je i kritičke osvrte na antičku literaturu. kada je prešao u Solun Evstatije je pisao djela sa historijskim sadržajima (panegirici carevima i govori).
## Reference 
## Vanjski linkovi 
* http://www.documentacatholicaomnia.eu/30_20_1185-1198-_Eustathius_Thessalonicensis_Episcopus.html
* https://web.archive.org/web/20051220145856/http://www.ancientlibrary.com/smith-bio/1228.html
* http://www.ccel.org/ccel/schaff/hcc4.i.xiv.x.html

Kategorija: Bizantski historičari
Prozerpina

**Prozerpina** (**Proserpine**, **Prosperine** ili **Prosperina**) je rimska božica. Njen grčki pandan je Perzefona, a etruščanski Persipnei. Prozerpina je kći božice zemljoradnje Cerere i njenog brata Jupitera, boga neba. Opisana je kao mlada i lijepa djevojka.

## Otmica Prozerpine 
Venera, božica ljepote, htjela je donijeti ljubav Plutonu. Poslala je svog sina Amora da ispali čarobnu strijelu ljubavi prema Plutonu. Pluton je bio pogođen i zaljubio se. Prozerpina je bila na Siciliji, na ostrvu koje je njena majka jako voljela. Igrala se sa nimfama i brala cvijeće. Iz vulkana Etna došao je Pluton i odveo je u podzemlje. Pluton je Prozerpin amidža (Jupiterov brat) i dajdža (Cererin brat), a ona se udala za njega i postala kraljica podzemlja. Bijesna Cerera je prošla cijelu Zemlju tražeći svoju kćer. Bila je vrlo tužna te je zaboravila na usjeve i plodove, pa je priroda opustjela. Odbila se vratiti na planinu Olimp. Hodala je Zemljom stvarajući pustinju. Jupiter je bio zabrinut za svoju sestru Cereru i svoju kćer Prozerpinu pa je poslao Merkura, svog sina, da nađe Prozerpinu kod Plutona. Pluton je odbio pustiti svoju ženu, tvdeći da je ona njegova i zato što je pojela zrnje šipka. Ali postignut je dogovor - Prozerpina će ostati 6 mjeseci kod njega, ostatak godine kod majke. To je dovelo do smjene godišnjih doba.

## Kult 
Prozerpinin je festival slavljen na Siciliji, a zvao se *Anthesphoria*.

## Vanjski linkovi 
Kategorija:Rimske božice
Prozerpina (čvor)

* Prozerpina - kraljica podzemnog svijeta u rimskoj mitologiji
* 26 Proserpina - ime asteroida otkrivenog 1853. godine
Georgije Pahimer

**Georgije Pahimer** (1242, Nikeja – oko 1310, Carigrad), bizantski pisac.
mini

Djelatnost G. Pahimera pripada kraju 13. i početku 14. vijeka. Iz Nikeje je prešao u Carigrad poslije obnavljanja Bizantskog carstva 1261. godine. Obrazovao se u najučenijim krugovima okupljenim oko Georgija Akropolita. Bio je đakon, kasnije protekdik. Njegovo obrazovanje i djelovanje davalo mu je ugled istaknutog dostojanstvenika u vjerskim, ali i u svjetovnim pitanjima u samom vrhu bizantske politike.

G. Pahimer je pisac historije u 13 knjiga posvećenih vremenu 1261-1307. (od kojih su njih 6 posvećene vremenu cara Mihaila VIII, a 7 vremenu cara Andronika II). Pored toga on je pisao komentare Aristotelove filozofije, imitacije klasičnih grčkih retora putem retoričkih vježbi, poeziju, pisma, traktate i druga djela.
## Reference 
## Vanjski linkovi 
* https://www.duo.uio.no/bitstream/handle/10852/33257/GreLat.pdf?sequence=1&isAllowed=y
*Opera Omnia by Migne Patristica Graeca sa analitičkim indeksima
*G. Pachymeres, Hierocles and Philagrios, Declamationes XIII,  Philogelos. 
*G. Pachymeris, De Michaele et Andronico Paleologis, Bonn, 1835., Grčki i latinski tekst.

Kategorija:Bizantski historičari
Pluton (mitologija)

[mini|Rad nepoznatog umjetnika oko [1700.: Pluton otima Prozerpinu]]
**Pluton** je rimski bog podzemlja. U grčkoj mitologiji mu je jednak Had.

## Etimologija 
[mini|lijevo|170 px|[Caravaggio: Jupiter, Neptun i Pluton. Braća su prikazana sa svetim životinjma i simbolima.]]
Pluton znači "bogat", a dolazi od grčke riječi *ploutos* – "bogatstvo". Grci su Hada također zvali Pluton, a Rimljani su poslije preuzeli to ime za svog boga. U grčkom jeziku, Pluton se piše *Πλούτων (Ploutōn)*. Plutonovo ime je povezano i sa grčkim podzemnim bogom Plutosom, koji je sin Hada i Perzefone. Od Plutonovog ili Plutosovog imena potječe riječ plutokracija. Druga Plutonova imena su **Pluto**, **Dis Pater** i **Ojbulej**. Po njemu je nazvana jedna patuljasta planeta.

## Opis 
Pluton je sin Ops i Saturna, brat Veste, Junone, Cerere, Jupitera i Neptuna, unuk Cela i Terre. On je stariji od svoje braće, ali mlađi od sestara. Saturn je progutao svako svoje dijete, osim Jupitera, kojeg je Ops skrila. Kad je Jupiter postao kralj, zavladao je nebom; Neptun je dobio more, a Pluton podzemlje. Braća su Cereri dali površinu Zemlje za vlast. Pluton je vladar podzemlja, koje se zove Had, kao i u grčkoj mitologiji. Njemu dolaze duše mrtvaca. Prikazivan je uz psa Kerbera, sa štapom i sa kacigom koja ga čini nevidljivim (ovi su atributi direktno prenijeti iz grčke mitologije).

## Otmica Prozerpine 
mini|180 px|Pluton sa štapom, statua
Jupiter je oženio Junonu, a Neptun Salaciju. Niti jedna božica nije htjela Plutona za muža. Venera, božica ljepote i ljubavi, htjela je donijeti ljubav Plutonu. Poslala je svog sina Amora da ispali čarobnu strijelu ljubavi prema Plutonu. Pluton je pogođen i zaljubio se u svoju nećakinju Prozerpinu, Jupiterovu i Cererinu kćer. Prozerpina je bila na Siciliji, na ostrvu koje je njena majka jako voljela. Igrala se sa nimfama i brala cvijeće. Iz vulkana Etna došao je Pluton i odveo je u podzemlje. Prozerpina je postala kraljica podzemlja. Cerera je prošla cijelu Zemlju tražeći svoju kćer. Bila je vrlo tužna te je zaboravila na usjeve i plodove, pa je priroda opustjela. Odbila se vratiti na planinu Olimp. Hodala je Zemljom stvarajući pustinju. Jupiter je bio zabrinut za svoju sestru Cereru i svoju kćer Prozerpinu pa je poslao Merkura, svog sina, da nađe Prozerpinu kod Plutona. Pluton je odbio pustiti svoju ženu, tvrdeći da je ona njegova i zato što je pojela zrnje šipka. Ali postignut je dogovor: Prozerpina će ostati 6 mjeseci kod njega, ostatak godine kod majke. To je dovelo do smjene godišnjih doba.

## Vanjski linkovi 
Kategorija:Rimski bogovi
Wells Fargo Center (Philadelphia)

mini|**Wachovia Center**
**Wells Fargo Center** (prije poznata i kao **CoreStates Center**, **First Union Center** i **Wachovia Center**) jeste višenamjenska dvorana koja se nalazi u Philadelphiji.

Dom je hokejaškom timu Philadelphia Flyers i košarkaškom timu Philadelphia 76ers. Izgradnja ove dvorane počela je 14. septembra 1994, a otvorena je 31. augusta 1996. Ima kapacitet od 21.600 sjedećih mjesta za košarkašku utakmicu, te 19.519 mjesta za hokejašku utakmicu.

## Značajni događaji 
* 1996 - 3 utakmice svjetskog hokejaškog kupa
* 1997 - Finale Stanley Cupa
* 1999 - AHL All-Star Classic
* 1999 - WrestleMania XV
* 2001 - NBA finale
* 2002 - NBA All-Star utakmica

## Reference 
## Vanjski linkovi 
* Službena stranica

Kategorija:Hokej na ledu
Kategorija:Košarka u Sjedinjenim Američkim Državama
Kategorija:Građevine i strukture u Sjedinjenim Američkim Državama
Kategorija:Sportski objekti